Mihhail Kobetski

Mihhail Kobetski (vene keeles Михаи́л Вениами́нович Кобе́цкий; 26. oktoober 1881 (ukj) Odessa – 28. aprill 1937 Moskva) oli karaiimi päritolu vene revolutsionäär, Kominterni tegelane.

1920–1921 oli ta Kominterni Täitevkomitee sekretär. 1921–1923 oli ta Kominterni Täitevkomitee esimehe asetäitja. 

21. juunist 1924 kuni 10. detsembrini 1924 oli ta Nõukogude Liidu täievoliline esindaja Eestis, 1924–1933 Taanis, 1934–1937 Kreekas, alates 1935 ka Albaanias.

Mihhail Kobetski sõitis 20. novembri paiku Moskvasse, olles nimetatud täievoliliseks esindajaks Taani, ja ei naasnud enam Eestisse, vaatamata Eesti kommunistide intensiivsele pealekäimisele ("kuradi nahk"). Võimalik, et ta kartis enda seostamist ettevalmistatava riigipöördekatsega, mis võinuks teda kompromiteerida ja takistada uuele kohale asumast. 1. detsembril 1924 puudus Tallinnas Nõukogude Venemaa esindaja, kuna Kobetski järglane Adolf Petrovski astus ametisse alles 10. detsembril.Jaak Valge. Punased. 2014. lk. 294-295.

 Viited 

Kategooria:Venemaa inimesed
Kategooria:Nõukogude Liidu täievolilised esindajad
Kategooria:Välismaa täievolilised esindajad Eestis
Kategooria:Sündinud 1881
Kategooria:Surnud 1937